ԱՄՓՈՓԱԹԵՐԹ
«ՄԻ ՇԱՐՔ ԱՊՐԱՆՔՆԵՐԻ ՊԱՅՄԱՆԱԿԱՆ ԲԱՑԹՈՂՆՄԱՆ ԿԱՐԳ ԵՎ ԴԵՊՔ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ՆԵՐԿԱՅԱՑՐԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ

	1․ Հայաստանի Հանրապետության տարածքային կառավարման և ենթակառուցվածքների նախարարություն
	24․08․2026թ․

	
	ԴԽ/29․1/31941-2026

	Առաջարկվում է նախագծում ներառել նաև ԱՏԳ ԱԱ 2710 19 210 0 ծածկագրին դասվող ավիացիոն կերոսինը:
	Չի ընդունվել։ Հաշվի առնելով հնարավոր ռիսկերի առաջացման հավանականությունը, նպատակահարմար չէ՝ հատկապես հաշվի առնելով ավիացիոն կերոսինի և կերոսինի այլ տեսակների միջև դրույքաչափերի տարբերությունը։

	2․ Հայաստանի Հանրապետության ֆինանսների նախարարություն
	25․08․2026թ․

	
	01/2-1/22495-2026

	Նախագծի վերաբերյալ դիտողություններ և առաջարկություններ չկան:
	Ընդունվել է ի գիտություն։


	[bookmark: _Hlk243056525]3․ Հայաստանի Հանրապետության Էկոնոմիկայի նախարարություն
	31.08.2026թ․

	
	01/22282-2026

	Նախագծի 2-րդ կետով նախատեսված 20․000 տոննա շեմն առաջարկվում է նվազեցնել և սահմանել 10․000 տոննա՝ շուկայում գործող տնտեսավարողների համար հավասար և արդար մրցակցային պայմաններ ապահովելու նպատակով։
	Չի ընդունվել։ Նախագծի մշակման համար հիմք են հանդիսացել ներմուծվող վառելիքի գերակշիռ մասը ներմուծող ընկերությունների կողմից բարձրացված խնդիրերը, մասնավորապես երկաթուղային վագոնները արագ բեռնաթափելու անհրաժեշտությամբ պայմանավորված, ուստի քննարկվող չափանիշի փոփոխությունն էականորեն կընդլայնի անձանց շրջանակը՝ դրանով առաջացնելով նաև հնարավոր ռիսկեր։ 

	4․ Հայաստանի Հանրապետության արդարադատության նախարարություն
	29.09.2026թ․

	
	/27.4.2/51270-2026

	«Մի շարք ապրանքների պայմանական բացթողնման կարգ և դեպք սահմանելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք հետևյալը.
	1. Նախագծի 2-րդ կետի համաձայն՝ «Սույն որոշումը տարածվում է այն իրավաբանական անձանց և անհատ ձեռնարկատերերի նկատմամբ, որոնք Ապրանքների մաքսային հայտարարագրի գրանցման օրվան նախորդող տարվա հունվարի 1-ից մինչև դեկտեմբերի 31-ը կամ հայտարարագրի գրանցման տարվա հունվարի 1-ից մինչև Ապրանքների մաքսային հայտարարագրի գրանցման նախորդող օրն ընկած ժամանակահատվածում Հայաստանի Հանրապետության տարածք «Բացթողում՝ ներքին սպառման համար» մաքսային ընթացակարգով ներմուծել և հայտարարագրել են քսան հազար (20 000) տոննայից ավել Ապրանքներ։»։
	Այս առումով գտնում ենք, որ լրացուցիչ պարզաբանման և հիմնավորման կարիք ունի միայն նշված հատկանիշով իրավաբանական անձանց և անհատ ձեռնարկատերերի ապրանքների նկատմամբ «Բացթողում՝ ներքին սպառման համար» մաքսային ընթացակարգի կիրառումը, քանի որ հիմնավորումից պարզ չէ, թե ինչ նպատակով է սահմանվում վերոնշյալ սահմանափակումը։
	2. Նախագծի Հավելվածի 8-րդ և 9-րդ կետերում կիրառվում է «ծանուցում (իրազեկում)» եզրույթը, որը առաջարկում ենք փոխարինել «ծանուցում» եզրույթով՝ նկատի ունենալով Եվրասիական տնտեսական միության մաքսային օրենսգրքի ապրանքների բացթողնման վերաբերյալ կարգավորումները, միաժամանակ նկատի ունենալով «Նորմատիվ իրավական ակտերի մասին» օրենքի 15-րդ հոդվածի 2-րդ մասի պահանջները, համաձայն որի՝ «Նորմատիվ իրավական ակտում միևնույն միտքն արտահայտելիս կիրառվում են միևնույն բառերը, տերմինները կամ բառակապակցությունները` որոշակի հերթականությամբ:»։
	


1․ Ընդունվել է ի գիտություն։ Առաջարկվող չափանիշի ընտրությունը պայմանավորված է վառելիք ներմուծող ընկերությունների կողմից բարձրացված խնդրի կարգավորմամբ։ Մասնավորապես, կարգավորումներն ուղղված են նաև ապրանքների պահեստավորման խնդիրների լուծմանը և առաջարկվում է նախքան համապատասխան փաստաթղթի ստացումը ապրանքները պահեստավորել (բեռնաթափել) տնտեսվարողի տարածքում՝ շուկայահանման արգելքի սահմանմամբ։ Չափանիշները նախատեսվել են նշված ընկերությունների կողմից ներմուծման վիճակագրական ցուցանիշների հիման վրա։ Միաժամանակ, այս մասով նախագծի հիմնավորումը որոշակիորեն լրամշակվել է։

2․ Ընդունվել է, կատարվել են համապատասխան փոփոխություններ։

	[bookmark: _Hlk243056465]5․ Հայաստանի Հանրապետության մրցակցության և սպառողների շահերի պաշտպանության հանձնաժողով
	09.10.2026թ․

	
	/1399-2026

	2026 թվականի սեպտեմբերի 9-ին Իրավական ակտերի նախագծերի հրապարակման միասնական կայքում (httpssilwww. e-draft.am) հանրային քննարկման է ներկայացվել «Մի շարք ապրանքների պայմանական բացթողնման կարգ և դեպք սահմանելու մասին» Կառավարության որոշման նախագիծը (այսուհետ նաև' Նախագիծ): 
Նախագծով սահմանվում է մի շարք ապրանքների համար պայմանական բացթողնման կարգը և դեպքը: Մասնավորապես, սույն Նախագծով պայմանական բացթողնումը տարածվում է այն իրավաբանական անձանց և անհատ ձեռնարկատերերի նկատմամբ, որոնք «Բացթողում' ներքին սպառման համար» մաքսային ընթացակարգով ներմուծել և հայտարարագրել են քսան հազար (20 000) տոննայից ավել ապրանքներ: 
Միաժամանակ, Նախագծով պայմանական բացթողման կիրառման համար 20 000 տոննա նվազագույն քանակական շեմի սահմանման հիմնավորումը բավարար չափով պարզ չէ, մասնավորապես' հստակեցված չէ նշված շեմի սահմանման հիմքում ընկած չափորոշիչը և դրա ընտրության հիմնավորումը: 
Մրցակցության և սպառողների շահերի պաշտպանության հանձնաժողովի կողմից իրականացված ուսումնասիրության արդյունքներով պարզվել է, որ Նախագծի ընդունման դեպքում պայմանական բացթողման հնարավորությունից ներմուծող հինգ հիմնական (հինգերորդ տնտեսավարող սուբյեկտի' 2025 թվականի ներմուծման ընդհանուր ծավալը կազմել է շուրջ 16 800 տոննա) վառելիք ներմուծող տնտեսավարող սուբյեկտներից փաստացի կարող են օգտվել միայն առաջին չորս խոշոր տնտեսավարող սուբյեկտները, ինչի արդյունքում հինգերորդ հիմնական ներմուծող տնտեսավարող սուբյեկտների համար կստեղծվեն անհավասար մրցակցային պայմաններ:
	Ընդունվել է, կատարվել են համապատասխան փոփոխություններ։

	6․ Հայաստանի Հանրապետության Վարչապետի աշխատակազմի Իրավաբանական վարչություն
	14.10.2026թ․

	
	02/16.20/35958-2026

	1.	Նախագծի 5-րդ կետի համաձայն՝ սույն որոշման շրջանակներում պայմանական բացթողնված ապրանքները երրորդ անձանց փոխանցվելու, այդ թվում` դրանց վաճառքի կամ այլ եղանակով օտարման (…) դեպքում առաջանում է ՀՀ օրենսդրությամբ նախատեսված պատասխանատվություն՝ սակայն պարզաբանման կարիք ունի, թե ինչ պատասխանատվության մասին է խոսքը:
2.	 Նախագծի 2-րդ կետի համաձայն՝ սույն որոշումը տարածվում է այն իրավաբանական անձանց և անհատ ձեռնարկատերերի նկատմամբ որոնք (…) ներմուծել և հայտարարագրել են քսան հազար տոննայից ավել ապրանքներ, սակայն ծանրակշիռ հիմնավորման անհրաժեշտություն ունի ապրանքների բացթողնման համար առանձնահատկություն սահմանելիս այն սուբյեկտների կողմից նախորդ տարվա ներմուծումների քանակով պայմանավորելու հանգամանքը՝ հաշվի առնելով նախագծի հիմնավորումները:
Նույն դիտարկումը վերաբերում է նաև նախագծի 6-րդ կետով նախատեսված՝ (գործում է մինչև 2026 թվականի դեկտեմբերի 31-ը գրանցված մաքսային հայտարարագրերով հայտարարագրված ապրանքների նկատմամբ) ժամկետի վերաբերյալ կարգավորմանը:
	1. Ընդունվել է, կատարվել են համապատասխան փոփոխություններ։




2. Ընդունվել է ի գիտություն։ Առաջարկվող չափանիշի ընտրությունը պայմանավորված է վառելիք ներմուծող ընկերությունների կողմից բարձրացված խնդրի կարգավորմամբ։ Կարգավորումներն ուղղված են ապրանքների պահեստավորման և երկաթուղային վագոնների արագ բեռնաթափման խնդիրների լուծմանը: Միաժամանակ, նորմը խմբագրվել է Հայաստանի Հանրապետության մրցակցության և սպառողների շահերի պաշտպանության հանձնաժողովի ուսումնասիրության արդյունքների հիման վրա:
Ինչ վերաբերում է առաջարկվող կարգավորման ժամկետներին, ապա նախատեսվում է կարգավորել ներկայումս արձանագրված խնդիրները, իսկ հետագայում տնտեսվարողների կողմից խնդիրների կրկին բարձրացման դեպքում կքննարկվի կարգավորման գործողության երկարաձգման նպատակահարմարությունը:



